google/wiki40b huggingface dataset:
कोंकणी भाषा

कोंकणी गोवा, महाराष्ट्र के दक्षिणी भाग, कर्नाटक के उत्तरी भाग, केरल के कुछ क्षेत्रों में बोली जाती है। भाषायी तौर पर यह 'आर्य' भाषा परिवार से संबंधित है और मराठी से इसका काफी निकट का संबंध है। राजनैतिक तौर पर इस भाषा को अपनी पहचान के लिये मराठी भाषा से काफी संघर्ष करना पड़ा है। अब भारतीय संविधान के तहत कोंकणी को आठवीं अनुसूची में स्थान प्राप्त है।
१९८७ में गोवा में कोंकणी को मराठी के बराबर राजभाषा का दर्जा दिया गया किन्तु लिपि पर असहमति के कारण आजतक इस पर अमल नहीं किया जा सका।
कोंकणी अनेक लिपियों में लिखी जाती रही है; जैसे - देवनागरी, कन्नड, मलयालम और रोमन। गोवा को राज्य का दर्जा मिलने के बाद दवनागरी लिपि में कोंकणी को वहाँ की राजभाषा घोषित किया गया है।

साहित्य

सत्रहवीं शती से पूर्व इस भाषा का कोई लिखित साहित्य उपलब्ध नहीं है। इस भाषा के साहित्यिक प्रयोग का श्रेय ईसाई मिशनरियों को है। पादरी स्टिफेस की पुस्तक दौत्रीन क्रिश्तां इस भाषा की प्रथम पुस्तक है जो 1622 ई. में लिखी गई थी। उसके बाद 1640 ई. में उन्होंने पुर्तगाली भाषा में इसका व्याकरण 'आर्ति द लिंग्व कानारी’ नाम से लिखा। इससे पूर्व 1563 ई. के आसपास किसी स्थानीय धर्मांतरित निवासी द्वारा इस भाषा का कोश तैयार हुआ और ईसाई धर्म के अनेक ग्रंथ लिखे गए। पुर्तगाली शासन के परिणामस्वरूप साहित्य निर्माण की गति अत्यंत मंद रही किंतु अब इस भाषा ने एक समृद्ध साहित्य की भाषा का रूप धारण कर लिया है। लोककथा, लोकगीत, लोकनाट्य तो संगृहित हुए ही हैं, आधुनिक नाटक (सामाजिक, ऐतिहासिक, पौराणिक) और एकांकी की रचना भी हुई है। अन्य विधाओं में भी रचनाएँ की जाने लगी है।
हेल्मुट कोल

हेल्मट जोसेफ माइकल कोल (जन्म: ३ अप्रैल १९३०) एक जर्मन रूढ़िवादी राजनेता हैं। वे १९८२ से लेकर १९९८ तक जर्मनी के चांसलर रहे (१९८२ से १९९० तक पश्चिम जर्मनी के और १९९० से १९९८ के बीच एकीकृत जर्मनी के)। इसके अलावा १९७३ से १९९८ के बीच जर्मनी के प्रमुख राजनीतिक दल क्रिश्चियन डेमोक्रेटिक यूनियन (CDU) के अध्यक्ष रहे। उनका १६ वर्षीय कार्यकाल ओटो वॉन बिस्मार्क के बाद से किसी भी जर्मन चांसलर का लंबा कार्यकाल था। इस कार्यावधि के दौरान द्वितीय विश्व युद्ध के बाद शुरू हुए शीत युद्ध की विधिसम्मत समाप्ति हई, जिसके परिणामस्वरूप पश्चिमी और पूर्वी जर्मनी का एकीकरण हुआ। कोल जर्मन एकीकरण और फ्रांस के राष्ट्रपति फ्रंकोईस मित्तेर्रंद के साथ मास्त्रिच्त संधि के माध्यम से यूरोपीय संघ के प्रमुख मुख्य वास्तुकार माने जाते हैं। अमेरिकी राष्ट्रपति जॉर्ज बुश ने कोल को "२० वीं सदी के उत्तरार्द्ध के महानतम यूरोपीय नेता" कहा है। वर्ष १९९० में इन्हें जवाहर लाल नेहरू पुरस्कार से सम्मानित किया गया।
अकोप

अकोप वाल्मीकि रामायण के अनुसार अयोध्या के महाराज दशरथ के कूटनीतिक मंत्रियों में से एक थे। उनके अन्य मंत्रियों के नाम इस प्रकार थे – धृष्टि, जयन्त, विजय, सुराष्ट्र, राष्ट्रवर्धन, धर्मपाल तथा सुमन्त्र
पावरलिफ्टिंग

पावरलिफ्टिंग एक शक्ति खेल है जिसमें तीन लिफ्टों पर अधिकतम वजन पर तीन प्रयास होते हैं: स्क्वाट, बेंच प्रेस, और डेडलिफ्ट।
अक्षय अग्रवाल

शिक्षा

अक्षय ने एवलॉन हाइट्स इंटरराष्ट्रीय स्कूल से अपना अध्ययन किया और वर्तमान में कैलिफोर्निया में डिजाइन के ArtCenter कॉलेज में एक छात्र है।.

Ukhadlo

उन्होंने Ukhadlo की स्थापना १६ साल की उम्र में करि थी। Ukhadlo उद्यमियों, निवेशकों, गतिवर्धक और इन्क्यूबेटरों के लिए एक ऑनलाइन सामाजिक नेटवर्किंग मंच है। Ukhadlo संभावित सह-संस्थापकों को जोडें और उपयोगकर्ताओं को सहयोग से अभिप्राय करने का मौका देता हैं। हिंदुस्तान टाइम्स और द इकोनॉमिक टाइम्स ने Ukhadlo के बारे में लेख लिखे हैं । अग्रवाल ने मुंबई और पुणे में TEDx कार्यक्रमों में और Brainstorm नमक एक कायर्क्रम में  Ukhadlo के साथ अपनी यात्रा के बारे में भाषण दिया था।  

TEDx वक्ता

ओबेराय अंतरराष्ट्रीय स्कूल, मुंबई एवं UWC महिंद्रा यूनाइटेड वर्ल्ड कॉलेज, पुणे  में TEDxYouth@OIS एवं TEDxUWCMC - अग्रवाल ने दो TEDx काय्रक्रमों में अपनी और अपनी कंपनियों के बारें में बात की थी। अग्रवाल के TEDxYouth @ OIS भाषण को YouTube पे 22,000 से अधिक बार देखा गया है। अग्रवाल ने बॉम्बे स्कॉटिश स्कूल में ब्रैनस्टॉर्म नमक एक कार्यक्रम में भी भाषण दिया था। 

ClassFever

अग्रवाल ने ClassFever की स्थापना १७ साल की आयु में करि थी, जब उन्हें 10 वीं कक्षा के बाद विद्यालय वर्तनी करने में परेशानी का सामना करना पड़ा। ClassFever मूल रूप से एक स्कूल समीक्षा एकत्रीकरण मंच था लेकिन जल्द ही एक खुले स्रोत पर आधारित श्रेणी-कारन मंच में परिवर्तित हो गया। ClassFever बिग डेटा और आर्टिफिकल इंटेलिजेंस के माध्यम से ये कार्य संपूर्ण करना हैं। ClassFever विद्यालयों के श्रेणी करने हेतु बीस करोड़ गड्नायें करता हैं और जिस आधार पर ये श्रेणियां करता हैं, उन्हें सार्वजनिक रूप में जारी करता हैं। अग्रवाल ने विद्यालय के अवकाश में अपने दोस्तों और सहपाठियों को एकत्रित करके एक AlphaTeam नमक टीम तैयार करी। ClassFever अपनी विद्यालय की श्रेणियों को एक अज्ञात अंतराल के पाद ताज़ा करता हैं। ClassFever रैंकिंग प्रमाणपत्र से अलग स्कूलों को परामर्श सेवाओं की पेशकश से राजस्व उत्पन्न करता है। अग्रवाल ने दोनों TEDx कार्यक्रमों में ClassFever के बारे में बात की थी। ClassFever अच्छी तरह से याहू और मिड डे सहित मीडिया द्वारा प्राप्त किया गया है, और यह अच्छी तरह से स्थान दिया है।.
मञ्जुल

एक ज्योतिषविद् और गणितज्ञ थे।
भूसूचनाविज्ञान

भूसूचनाविज्ञान अथवा भू सूचना विज्ञान एक नवीन विज्ञान है जो सूचनाविज्ञान की अवसंरचना और तकनीकों का प्रयोग भौगोलिक सूचनाओं और स्थानिक आँकड़ों के प्रबंधन और विश्लेषण द्वारा भूगोल और अन्य भूवैज्ञानिक विषयों की समस्याओं के समाधान हेतु करता है। वस्तुतः यह सुदूर संवेदन, भौगोलिक सूचना तंत्र, भूमिति विज्ञान, भूसांख्यिकी इत्यादि नवीन शाखाओं का समेकित रूप है।

परिभाषा

भूसूचनाविज्ञान को परिभाषित करते हुए एक विद्वान का कथन है कि यह "the art, science or technology dealing with the acquisition, storage, processing production, presentation and dissemination of geoinformation" है।
यूल्विस

यूल्विस (Ylvis) बंधु नार्वे के एक लोकप्रिय कामेदियन, गायक और टीवी शो होस्ट हैं। यै What does the Fox say जैसे गानों के लिए प्रसिद्ध हैं। इनकी शुरुआत २००० इस्वी में हुई थी। इनके गानों और साक्षात्कारों में मज़ाक और व्यंग्य प्रमुख मुद्रा होती है।
दोनो भाइयों के नाम - Vegard और Bård Ylvisåker हैं। इनके बचपन का कुछ भाग अफ्रीक़ा के गृहयुद्ध में बीता है (अंगोला और मोज़ाम्बिक़ में)।
एशियाई युवा खेल

एशियाई युवा खेल एक अन्तर्रष्ट्रीय बहु-क्रीडा खेल-प्रतियोगिता है जो एशियाई खेलों का पूरक है। प्रथम एशियाई युवा खेलों की मेज़बानी सिंगापुर ने की थी जो युवा ओलम्पिक खेलों के लिए तैयारी का एक परीक्षण था।

क्रीडाएं

२००९ एशियाई युवा खेलों में समय और संसाधनों के दबाव के कारण, सिंगापुर और एशियाई ओलम्पिक परिषद ने खेलों की संख्या को घटाकर नौ कर दिया। जिन आठ खेलों की पुष्टि हो चुकि है वे हैं: तैराकी/गोताखोरी, एथलेटिक्स, थ्री-ऑन-थ्री बॉस्केटबॉल, बीच वॉलीबॉल, बोलिंग, फुटबॉल, नौकायन, निशानेबाजी और टेबल टेनिस।
शिकागो ब्लैकहॉक्स

शिकागो ब्लैकहॉक्स, एक प्रसिद्ध आइस हॉकी टीम है, जो शिकागो में आधारित है। वे नैशनल हॉकी लीग में खेलते हैं।
नॉर्वेजियाई भाषा

नॉर्वेजियन भाषा एक हिन्द-यूरोपीय भाषा है जो मुख्यत: नॉर्वे में बोली जाती है। नॉर्वेज़ियन को नॉर्वेज़ियन भाषा में नोर्स्क कहा जाता है।
अंबुमणि रामदॉस

ग्रामीण स्वास्थ्य पहल

डॉ॰ रामदॉस ने टिंडीवनम, तमिलनाडु के पास के ग्रामीण क्षेत्रों में एक चिकित्सक के रूप में अपने सार्वजनिक सेवा की शुरूआत की। इस अनुभव के कारण उन्हें यह विश्वास हो गया कि ग्रामीण स्वास्थ्य देखभाल प्रणाली में काफी सुधार की जरूरत है। एक स्वास्थ्य मंत्री के रूप में, उन्होंने 2005 में राष्ट्रीय ग्रामीण स्वास्थ्य मिशन की स्थापना की ताकि ग्रामीण गरीबों को प्राथमिक देखभाल उपलब्ध कराई जा सके जिसमें विशेष रूप से महिलाओं और बच्चों की जरूरतों पर जोर दिया गया।

तंबाकू विरोधी, शराब विरोधी पहल

डॉ॰ रामदॉस ने भारत में तम्बाकू और शराब की बिक्री और विज्ञापन पर कड़े नियंत्रण लगाए. उनके नेतृत्व में स्वास्थ्य मंत्रालय ने सार्वजनिक स्थानों (कार्य स्थल सहित) पर धूम्रपान पर प्रतिबंध लगाया, तम्बाकू के विज्ञापनों पर प्रतिबंध लगाया, बच्चों द्वारा तम्बाकू उत्पाद बेचे जाने पर रोक लगाई और शिक्षण संस्थानों के 100 गज के भीतर तम्बाकू उत्पादों की बिक्री पर प्रतिबंध लगाया. जबकि इस तरह के नियम अमेरिका और अन्य विकसित देशों में अब आम हैं, डॉ॰ रामदॉस को तम्बाकू और शराब लॉबी से भारी विपक्ष का सामना करना पड़ा.
एक विवादास्पद कदम के तहत, उन्होंने फिल्मों और टेलीविजन में धूम्रपान या मद्यपान दिखाने पर प्रतिबंध लगाने की वकालत की। मनोरंजन उद्योग से कड़े प्रतिरोध के बावजूद, टीवी पर मद्यपान दिखाए जाने वाले दृश्यों पर सांविधिक चेतावनी दिए जाने को लागू किया गया।
ऐसे सख्त धूम्रपान-विरोधी रवैये के कारण डॉ॰ रामदॉस को अमेरिकी कैंसर सोसायटी से पहचान मिली जिसके कारण भारत सरकार के स्वास्थ्य एवं परिवार कल्याण मंत्रालय को लूथर एल. टेरी पुरस्कार से नवाज़ा गया.

आलोचना

स्वास्थ्य मंत्री के रूप में डॉ॰ रामादॉस अपनी विवादास्पद भूमिका के लिए कुख्यात रहे जिसके तहत उन्होंने अपने अधिनायकवाद को स्वायत्त सार्वजनिक संस्थाओं की नीतियों पर थोपने का प्रयास किया, जिसमें प्रमुख था ऑल इंडिया इंस्टीट्युट ऑफ़ मेडिकल साइंसेज, नई दिल्ली.
अजीतपुरा

राजस्व

पंचायती राज अधिनियम के अनुसार, अजीतपुरा (पंचायत मु-जेरठी)गाँव का प्रशासन सरपंच (गाँव के मुखिया) द्वारा किया जाता है, जो गाँव का प्रतिनिधि होता है। कुल क्षेत्रफल 632 हेक्टेयर है।

अर्थव्यवस्था

अजीतपुरा गाँव में कुल जनसंख्या में से 827 कार्य गतिविधियों में लगे हुए थे। 47.39% श्रमिकों ने अपने काम को मुख्य कार्य (6 महीने से अधिक रोजगार या कमाई) के रूप में वर्णित किया है, जबकि 52.61% 6 महीने से कम समय के लिए आजीविका प्रदान करने वाली सीमांत गतिविधि में शामिल थे। मुख्य कार्य में लगे 827 श्रमिकों में से 274 कृषक (मालिक या सह-मालिक) थे, जबकि 9 कृषि मजदूर थे।
गफ विटलम

एडवर्ड गफ विटलम (Edward Gough Whitlam; ११ जुलाई १९१६ – २१ अक्टूबर २०१४) आस्ट्रेलिया के राजनीतिज्ञ थे। वो देश के १९७२ से १९७५ तक २१वें प्रधान मन्त्री रहे।
संस्कृत आयोग

प्रथम संस्कृत आयोग

भारत सरकार ने प्रथम संस्कृत आयोग की 1956 में संस्कृत आयोग की स्थापना की थी। प्रोफेसर सुनीति कुमार चटर्जी को इसका अध्यक्ष नियुक्त किया गया। इस पद पर रहते हुए उन्होंने एक रिपोर्ट तैयार की जो साहित्य तथा कला कृति है। संस्कृत आयोग ने संस्कृत के विविध आयामों पर विस्तृत प्रकाश डाला।

द्वितीय संस्कृत आयोग

द्वितीय संस्कृत आयोग का गठन 58 साल बाद २०१४ में किया गया और इसे यूपीए-2 सरकार ने लोकसभा चुनाव के कुछ पहले ही गठित किया था। इसके अध्यक्ष पद्मभूषण सत्यव्रत शास्त्री थे। संस्कृत भाषा के सभी स्वरूपों की मौजूदा स्थिति का मूल्यांकन करने और पारम्परिक संस्कृत ज्ञान को आधुनिक शिक्षा प्रणाली से जोड़ने के लिये दूसरे संस्कृत आयोग का गठन किया गया था।
प्राचीन भारत में वैज्ञानिक उपलब्धियों को रेखांकित करते हुए आयोग ने भाषा के उन्नयन के लिए कई सिफारिशें की हैं। आयोग ने अपनी 460 पृष्ठों की अंतिम रिपोर्ट मानव संसाधन विकास मंत्रालय को सौंप दी है।
विश्व में हिन्दू धर्म

जनसंख्या के आधार पर भारत(79.8%) पहले स्थान पर है और उसके बाद प्रतिशत में नेपाल और मॉरिशस का स्थान आता है।विश्व की कुल आबादी में लगभग 15-16% हिन्दू धर्म के अनुयायी लोग हैं।
वैश्विक नवाचार सूचकांक

वैश्विक नवाचार सूचकांक (ग्लोबल इनोवेशन इंडेक्स (जीआईआई)) प्रति वर्ष की जाने वाली एक रैंकिंग है जो विश्व के विभिन्न देशों में नवाचार की क्षमता को इंगित करती है। यह कॉर्नेल विश्वविद्यालय, इनसीड (INSEAD), और विश्व बौद्धिक संपदा संगठन द्वारा अन्य संगठनों और संस्थानों के साथ साझेदारी में प्रकाशित किया जाता है। यह अंतर्राष्ट्रीय दूरसंचार संघ सहित कई स्रोतों से प्राप्त व्यक्तिपरक और वस्तुनिष्ठ आंकड़ों  पर आधारित है। सन २००७ में यह INSEAD और 'वर्ल्ड बिजनेस' नामक ब्रितानी पत्रिका द्वारा शुरू किया गया था। वैश्विक नवाचार सूचकांक का उपयोग आमतौर पर कॉर्पोरेट और सरकारी अधिकारियों द्वारा नवाचार के स्तर द्वारा देशों की तुलना करने के लिए किया जाता है।
रंग बदल्ती ओढनी

यह एक दूरदर्शन पर प्रकाशित किया जाने वाला एक धारावाहिक है। यह कार्यक्रम २०१० से २०११ तक स्टार वन पर प्रकाशित किया गया
संगीत सम्राट तानसेन

संक्षेप

व्न्ब्म्म्म्न्, व्ह्ज ज ज्ज्ज्
uhkg
नैण

नैन अत्यंत प्राचीन जाट गोत्र है।
गोकुन

गोकुन (ゴックン?) जापानी अश्लील फिल्मों और साहित्य की एक शैली है जिसमें कई व्यक्तियों द्वारा एक पात्र में स्खलित वीर्य कोई एक व्यक्ति (आम तौर पर महिला) पीता है।
कलंग नदी

कलंग नदी (कलं या कलं) ब्रह्मपुत्र की सहायक नदी है।
ब्रोमिन ट्राइफ्लोराइड

ब्रोमिन ट्राइफ्लोराइड एक अकार्बनिक यौगिक है।
बासन

बासन एक प्रकार का बर्तन होता है। हालाँकि अलग हिन्दी-भाषी क्षेत्रों में यह शब्द समय-समय पर अलग बर्तनों के लिए इस्तेमाल हुआ करता था, आधुनिक युग में इसका प्रयोग गुलदान और कलश जैसी वस्तुओं के लिए होता है।
हेमस् मिनरल वॉटर वर्क्स

इतिहास

सोडा पानी, नींबू पानी और अदरक बियर के निर्माण के लिए उपयोग में आने वाले खनिज जल के संयंत्र का निर्माण 1866 में ग्लॅनडाउ स्ट्रीट पे उन्नीसवीं सदी मॉनमाउथ की एक अग्रणी शक्सियत थोमस ई॰ हेमस् ने किया था। वह एक मकई और लकड़ी व्यापारी, आरी मिल के मालिक और एक दुकान के मालिक थे। 1875 में एक वर्ष के लिए यह मॉनमाउथ के महापौर चुने गए थे और जस्टिस ऑफ़ द पीस के पद पे भी थे।
अमृत राय

अमृतराय आधुनिक कहानीकार हैं। इनका जन्म उत्तर प्रदेश के वाराणसी में हुआ था। अमृतराय प्रसिद्ध लेखक प्रेमचन्द के सुपुत्र हँ। ये प्रगतिशील साहित्यकारों में महत्त्वपूर्ण स्थान रखते हैं। कहानी तथा ललित निबन्ध के लेखन में भारत विख्यात इस लेखक को कलम का सिपाही नामक पुस्तक पर साहित्य अकादमी का पुरस्कार मिल चुका है। इनका उपन्यास बीज तथा कहानी-संग्रह तिरंगा कफन बहु-चर्चित है।
बीकानेर इंजीनियरिंग कालेज

बीकानेर नगर में स्थापित एक अभियांत्रिकी कालेज
एलिमेन्ट्स (यूक्लिड)

परिचय

इससे पहले भी बहुत से गणितज्ञों ने ज्यामितियाँ लिखी थीं, परंतु उन सब के बाद जो ज्यामिति यूक्लिड ने लिखी उसकी बराबरी आज तक कोई नहीं कर सका है और न संसार में आजतक कोई ऐसी पुस्तक लिखी गई जिसने किसी विज्ञान के क्षेत्र में बिना बदले हुए लगभग २,००० वर्षो तक अपना प्रभुत्व जमाए रखा हो और जो मूल में १९वीं शताब्दी के अंत तक पढ़ाई जाती रही हो। यूक्लिड ने नई उत्पत्तियाँ दी। उत्पत्तियों के क्रम भी बदल दिए, जिससे पुरानी उत्पत्तियाँ सब बेकार हो गई। यह मानना ही पड़ेगा कि पुस्तक की अभिकल्पना उसकी अपनी थी। उसने उस समय तक के सभी अनुसंधानों को अपनी पुस्तक में दे दिया था। उसने सभी तथ्यों को बड़े तार्किक ढंग से ऐसे क्रम में लिखा कि प्रत्येक नया प्रमेय उसके पहले प्रमेयों के तथ्यों पर आधारित था। ऐसा करते करते यूक्लिड ऐसे तथ्यों पर पहुँचे जिनके लिये प्रमाण की आवश्यकता नहीं थी। उन्होंने ऐसे तथ्यों को स्वयंसिद्ध कहा। ऐसे स्वयंसिद्धों की संख्या कहीं छह, या कहीं बारह है। अंतिम स्वयंसिद्ध इस प्रकार है। यदि एक रेखा दो रेखाओं को काटे और एक ओर अंत:कोणें का योग दो समकोण से कम है। बहुत दिनों तक तो इस स्वयंसिद्ध के विषय में किसी को आलोचना करने का साहस नहीं हुआ, परंतु लोग इसको स्वयंसिद्ध मानने में आपत्ति करते रहे। यहाँ तक कि बहुत अन्वेषण हुए। १९वीं शताब्दी में ही लोग इस निष्कर्ष पर पहुँच पाए कि उपर्युक्त स्वयंसिद्ध सत्य नहीं है, जिससे उन्होंने अयूक्लिडीय ज्यामिति का आविष्कार किया।
खैरना

इतिहास

१९ वीं सदी के अंत में ब्रिटिश सरकार ने खैरना नदी से लगती एक नई सड़क बनाने का फैसला किया, ताकि रानीखेत छावनी को संयुक्त प्रांत की तत्कालीन ग्रीष्मकालीन राजधानी, नैनीताल के साथ सीधे कनेक्ट किया जा सके। इससे पहले नैनीताल से रानीखेत जाने के लिये अल्मोड़ा होकर जाना पड़ता था। धीरे-धीरे लोगों ने पुल के दोनों छोरों पर दुकानें स्थापित करना शुरू किया, और इस प्रकार खैरना बाज़ार का उद्गम हुआ। धीरे धीरे लोग बढ़ते गए, और वह बाजार आज एक छोटे से कस्बे का रूप धारण कर चुका है।

भूगोल

खैरना नगर, कोसी और  शिप्रा नदियों के संगम पर स्थित है। यह नैनीताल और रानीखेत, दोनों से ही ३० किमी की दूरी पर स्थित है। खैरना पुल भुवाली-रानीखेत रोड के साथ राष्ट्रीय राजमार्ग १०९ के जंक्शन को चिह्नित करता है। खैरना नदी के पानी में आयरनस्टोन और क्वार्टजाइट प्रचुर मात्रा में पाया जाता है।

शिक्षा

खैरना में एक राजकीय इंटर कॉलेज स्थित है, जिसमें लगभग ४०० छात्र अध्ययन करते हैं।
भारतीय सनदी लेखाकार संस्थान

भारतीय सनदी लेखाकार संस्थान भारत का एक राष्ट्रीय पेशेवर लेखा निकाय है। यह 1 जुलाई 1949 को सनदी लेखाकार अधिनियम 1949 के अंतर्गत निगमित निकाय के रूप में स्थापित किया गया था| अपने अस्तित्व के लगभग छह दशकों के दौरान, भारतीय सनदी लेखाकार संस्थान न केवल देश में एक प्रमुख लेखा निकाय के रूप में मान्यता हासिल की है लेकिन यह विश्व स्तर पर भी शिक्षा, व्यावसायिक विकास, उच्च लेखांकन, लेखा परीक्षा और नैतिक मानकों के रखरखाव के क्षेत्र में अपने योगदान के लिए जाना जाता है। ICAI सदस्यता के मामले में American Institute of Certified Public Accountants के बाद दुनिया में दूसरी सबसे बड़ी पेशेवर लेखा संस्थान है। ICAI कंपनियों पर लागु होने वाले लेखा मानको की सिफारिश लेखांकन मानकों की राष्ट्रीय सलाहकार समिति (NACAS) से करती है और अन्य संगठनों पर लागु होने वाले लेखा मानकों का निर्धारण करती है।
कोई भी व्यक्ति निर्धारित परीक्षाओं मे भाग ले कर और तीन साल के व्यावहारिक प्रशिक्षण के दौर से गुजर कर ICAI का सदस्य बन सकता है। सदस्यता की परीक्षा अपने कठोर मानकों के लिए जानी जाती है।

भूमिका

ICAI की स्थापना सनदी लेखाकार अधिनियम, १९४९ के तहत ‎ भारत में लेखांकन के पेशे के विनियमन के उद्देश्य से की गयी थी। यह एक चार्टर्ड एकाउंटेंट बनने की योग्यता को निर्धारित करता है, परीक्षा लेता है तथा लेखांकन की प्रेक्टिस करने का लाइसेंस देता है। इसके अलाव यह सरकारी संस्थाओ जैसे की RBI, SEBI, MCA, CAG, IRDA आदि को नीति निर्माण मे सहयोग करता है।
जलविरोधी प्रभाव

जलविरोधी प्रभाव (hydrophobic effect) अध्रुवीय पदार्थों को जल या जलीय घोलों में डालने पर जल से अलग होकर आपस में एकत्रित होने की प्रवृत्ति को कहते हैं। यह वास्तव में जल के अणुओं की प्रक्रिया है, क्योंकि वे ध्रुवीय होते हैं और उनके विपरीत आवेश (चार्ज) वाले ध्रुव एक दूसरे के समीप रहने की चेष्टा में अध्रुवीय पदार्थ को धकेलकर एकत्रित कर देते हैं।
जलविरोधी प्रभाव ही कारण है कि तेल और जल को मिलाकर छोड़ने पर तेल और पानी अलग हो जाते हैं। जीवविज्ञान में कई प्रभाव इसी जलविरोध से देखे जाते हैं, जिनमें कोशिका झिल्ली का बनना, प्रोटीन अणुओं में मुड़ाव बनना, इत्यादि। इसलिए जलविरोधी प्रभाव जीवन के लिए आवश्यक है।
अंशु शुक्ल(बाल साहित्यकार)

अंशु शुक्ल का जन्म ०५ दिसम्बर १९८१ ई० को हुआ। ये बाल साहित्य के प्रसिद्ध कवि हैं।आपकी प्रमुख बाल साहित्य कृतियाँ हैं- नाचे मोर मचाए शोर 
 
प्रमुख बाल कविताएँ हैं- 
 
संपर्क सूत्र-
प्रधानमंत्री जन धन योजना

प्रधानमंत्री जन धन योजना (संक्षेप में - पीएमजेडीवाई) भारत में वित्तीय समावेशन पर राष्‍ट्रीय मिशन है और जिसका उद्देश्‍य देश भर में सभी परिवारों को बैंकिंग सुविधाएं मुहैया कराना और हर परिवार का बैंक खाता खोलना है। इस योजना की घोषणा 15 अगस्त 2014 को तथा इसका शुभारंभ 28 अगस्त 2014 को भारतीय प्रधानमंत्री श्री नरेंद्र मोदी ने किया। इस परियोजना की औपचारिक शुरुआत से पहले प्रधानमंत्री ने सभी बैंको को इ-मेल भेजा जिसमें उन्होंने'हर परिवार के लिए बैंक खाता' को एक ‘राष्‍ट्रीय प्राथमिकता’ घोषित किया और सात करोड़ से भी अधिक परिवारों को इस योजना में प्रवेश देने और उनका खाता खोलने के लिए सभी बैंको को कमर कसने को कहा।योजना के उद्घाटन के दिन ही 1.5 करोड़ बैंक खाते खोले गए।

लक्ष्य

पीएमजेडीवाई के अंतर्गत 6 स्तंभों के अंतर्गत व्यापक वित्तीय समावेशन का लक्ष्य रखा गया है-

निष्पादन

28 अगस्त 2014 को योजना के उद्घाटन के दिन भारत भर में समस्त बैंकों द्वारा एक साथ लगभग 60,000 शिविर लगाए गए। परिणामस्वरूप, योजना के पहले दिन ही 1.5 करोड़ बैंक खाते खोले गए। प्रधानमंत्री ने इस अभूतपूर्व अवसर को भारत के लिए "वित्तीय स्वतंत्रता दिवस" बताया।
2 अक्तूबर 2014 तक पीएमजेडीवाई में 5.29 करोड़ खाते खोले गए, जिनमें ग्रामीण क्षेत्रों के 3.12 करोड़ और शहरी क्षेत्र के 2.17 करोड़ खाते शामिल हैं। 1.78 करोड़ खातों में रुपे कार्ड जारी किया गया। केन्द्र शासित प्रदेश पुदुचेरी और चंडीगढ़ तथा गुजरात के मेहसाणा और पोरबंदर जिलों में बैंकिंग सुविधाओं के प्रावधान के साथ समस्त परिवारों को पीएमजेडीवाई में शामिल किया गया।17 जनवरी 2018 तक 30.97 करोड़ खाते खोले   जा चुके हैं जिनमें 73689.72 करोड रुपये की धनराशि जमा है ।
वी शांताराम

शांताराम राजाराम वणकुद्रे (18 नवंबर 1 9 01 - 30 अक्टूबर 1990), जिसे वी. शांताराम या शांताराम बापू कहते हैं, एक भारतीय फिल्म निर्माता, फिल्म निर्देशक और अभिनेता थे।  वह डॉ. कोटणीस की अमर कहानी (1 9 46), अमर भोपाल (1 9 51), झनक झनक पायल बाजे (1 9 55), दो आँखे बारह हाथ (1 9 57), नवरांग (1 9 5 9), दुनिया न माने (1 9 37)  पिंजरा (1 9 72), चानी, इय मराठिएचे नगरी और जुंजे जैसी फिल्मों के लिए जाने जाते हैं।
उन्होंने 1 9 27 में अपनी पहली फिल्म नेताजी पालकर को निर्देशित किया। 1 9 2 9 में, उन्होंने विष्णुंत दामले के साथ प्रभात फिल्म कंपनी की स्थापना की, के.आर. डाइबर, एस फैटलाल और एस.बी. कुलकर्णी ने 1 9 32 में अपनी दिशा में पहली मराठी भाषा फिल्म अयोध्याचा राजा बनाया। उन्होंने 1942 में मुंबई में "राजकमल कलामंदिर" बनाने के लिए प्रभात कंपनी छोड़ दिया।  समय के साथ, "राजकमल" देश के सबसे परिष्कृत स्टूडियो में से एक बन गया।
चार्ली चैपलिन ने उनकी मराठी फिल्म 'मानूस' के लिए उनकी प्रशंसा की। चैपलिन ने फिल्म को बहुत पसंद किया।
गंगापुर, वाराणसी

जनसांख्यिकी

2001 में भारत की जनगणना के अनुसार, गंगापुर की कुल आबादी 6,388 थी। कुल आबादी में 53 प्रतिशत पुरुष और 47 प्रतिशत महिला है। गंगापुर 55% की एक औसत साक्षरता दर, 59.5% के राष्ट्रीय औसत दर से कम है: जिसमे पुरुष साक्षरता दर 63% है, और महिला साक्षरता दर 46% है। गंगापुर में, जनसंख्या का 20 प्रतिशत उम्र में 6 वर्ष से कम है।
राष्ट्रीय राजमार्ग १३५ (भारत)

मार्ग

इस राजमार्ग के कुछ मुख्य पड़ाव इस प्रकार हैं: मिर्ज़ापुर, लालगंज, मनगवां।
लूनी किला

चान्वा लूनी किला राजस्थान के जोधपुर शहर से २० किलोमीटर दूर स्थित एक किला है। इसका निर्माण जोधपुर - मेवाड़ के शासक महाराजा जसवंत सिंह द्वितीय (१८७६-१८९५) ने करवाया था। इस किले को अब हैरिटेज होटल में परिवर्तित कर दिया गया है। किला व उसके आसपास का वातावरण दर्शनीय है।
दायें हाथ का बल्लेबाज

क्रिकेट के खेल में जो खिलाड़ी गेंद पर प्रहार करते वक्त अपने दायें हाथ का मुख्यत: सहारा देता है, वह दायें हाथ का बल्लेबाज माना जाता है।
कान के प्रिंट

कान के प्रिंट का विश्लेषण न्ययालियिक विज्ञान में बहुत ही महतवपूर्ण उपकरण जो की मनुष्य की पहचान करने में अत्यधिक सहायता करता है। कान के प्रिंट विश्वसनीय तरीका है किसी भी इंसान को पहचाने के लिए और यह उंगलियों की छाप की तरह हर एक इंसान में अलग-अलग होते हैं। यह उपकरण मनुष्य की पहचान करने में १९वि शताब्दी से इस्तेमाल हो रहा है। कान मानव में भूर्ण के समय में ही बन जाता है और उसका आकार और प्रिंट साडी उम्र एक सामान ही रहते हैं। कान की छाप बहुत से अपराधों में देखने को मिलते है जैसे की- चोरी के अपराध में, सेंध के अपराध में, मारकर भागने के अपराध में आदि। ऐसे अपराधों में कान के प्रिंट मिलते है जो की दरवाजे पर, किसी खिड़की पर, शीशे पर या फिर किसी दिवार पर पाए जाते हैं। कान के प्रिंट उनके द्वारा निकले फैट और वैक्स द्वारा बनते है जो की हर इंसान में अलग- अलग मात्र में पाए जाते हैं। कान के प्रिंट की जांच कान के आकर में उपस्थित हेलिक्स, एंटीहेलिक्स, एंटीरियर नौच, कान की लोब, एंटीरैगुस, क्रक्स की हेलिक्स की पहचान के द्वारा किया जाता है। कान के प्रिंट विकसित पाउडर की सहायता से किये जाते है और कुछ रासायनिक एजेंट भी इस्तेमाल किए जाते हैं।
ज़्याक शिराक

ज़्याक शिराक (फ़्रांसिसी: , अन्तर्राष्ट्रीय ध्वन्यात्मक लिपि: [ʒak.ʃi.ˈʁak]) फ्राँस के राष्ट्रपति हैं। अपने राजनीतिक जीवन में वे दो बार देश के प्रधानमंत्री भी रह चुके हैं। उन्होने 1976 में अपनी पार्टी आरपीआर की स्थापना की थी और 18 वर्षों तक पेरिस के मेयर पद पर आसीन रहे। शिराक मतदाताओं के बीच लोकप्रिय रहे हैं। जनरल डि गॉल से प्रेरित होकर सार्वजनिक जीवन में आए शिराक 1960 के अंत तक वित्त मंत्री बन गए थे। और वे देश की और यूरोपीय संसदों दोनों में रह चुके हैं। खाने का विशेष शौक, दिल को छूने वाली मुस्कुराहट औरतों के साथ उनके संबंध, उनसे प्रेम करने वाली पत्नी और बेटियाँ, सूमो कुश्ती में उनका विशेष रुझान - सबने उनकी लंबे समय से लोकप्रिय छवि बनाने में मदद की है। उम्र और विभिन्न कांडों के बावजूद राष्ट्रपति पद के लिए दोबारा चुना जाना उनके अनुभव भरे जीवन की सफलता का गवाह है। शिराक की नैतिकता पर प्रश्न उठते रहे हैं उनका एक उपनाम है 'कमेलियन बोनापार्ट' यानि 'गिरगिट'। 1997 में बगैर किसी प्रत्यक्ष कारण के शिराक ने नेशनल असेंब्ली ख़त्म कर दी जिसकी दक्षिण पंथी बहुमत के तीन साल बाकी थे। तुरंत बाद उनके समर्थक चुनाव हार गए। और राष्ट्रपति पद के आखिरी पाँच सालों में हाथ पर हाथ धरे बैठे रहे। ज़्याक शिराक पर पेरिस के मेयर होने के दौरान पार्टी के लिए ग़लत तरीकों से पैसे उगाहने का आरोप है। लेकिन लगातार सबूत देने की माँग को वे यह कह कर टालते रहे हैं कि वे निर्दोष हैं और चाहते हुए भी राष्ट्रपति का पद उन्हे गवाही देने से रोकता है।
मिस रूस

मिस रूस (रूस सुन्दरी) रूस में महिलाओं के लिये प्रतिवर्ष आयोजित होने वाली प्रतियोगिता है।
यूटीसी+०५:३०

यूटीसी+05:30 (अंग्रेज़ी: UTC+5:30) यूटीसी से ५ घंटे ३० मिनट आगे का समय मंडल है जिसे वर्षपर्यन्त भारत और श्रीलंका में समय जानने के लिये उपयोग किया जाता है। मानकों अनुरूप इसे कुछ यूं लिखते हैं :

2018-03-16T17:14:29+05:30
डैन्यूब नदी

डैन्यूब नदी (अंग्रेज़ी: Danube, जर्मन: Donau) मध्य यूरोप में बहने वाली एक नदी है। यह जर्मनी के काले वन के पहाड़ों में स्थित दोनाउएशिंगन कस्बे के पास शुरु होती और और फिर दक्षिण-पूर्व को बहती है। अपनी २,८७२ किमी (१,७८५ मील) की लम्बाई में यह पांच मध्य और पूर्वी यूरोपीय देशों की राजधानियों से गुज़रती है और फिर युक्रेन और रोमानिया में एक डेल्टा (नदीमुख) बनाकर कृष्ण सागर में मिल जाती है। डैन्यूब दस देशों से गुज़रती है या उनकी अंतरराष्ट्रीय सीमाओं पर स्थित है - जर्मनी, ऑस्ट्रिया, स्लोवेकिया, हंगरी, क्रोएशिया, सर्बिया, बुल्गारिया, मोल्दोवा, युक्रेन और रोमानिया। प्राचीन काल में कुछ अरसे के लिए यह रोमन साम्राज्य की सरहद होने के लिए भी प्रसिद्ध है। वोल्गा नदी के बाद डैन्यूब यूरोप की दूसरी सबसे लम्बी नदी है।
ग्वाटेमाला

व्युत्पत्ति

ग्वाटेमाला नाम की व्युत्पत्ति नहुआती या नहुआटी भाषा के शब्द 'क्वाटेमल्लान' से हुई है जिसका अर्थ है अनेक वृक्षों का स्थान, जो कि कीश माया समाज में अनेक वृक्षों के लिए प्रचलित शब्द है।
वासीनाम

वासीनाम (अंग्रेजी: demonym या gentilic) किसी स्थान विशेष में रहने वाले निवासियों का प्रतिनिधित्व करने वाला नाम है। उदाहरण के लिए, भारत के पंजाब राज्य के निवासियों को पंजाबी तथा बिहार के निवासियों को बिहारी कहा जाता है। जरूरी नहीं की हमेशा ही यह नाम उस स्थान विशेष के नाम पर आधारित हो। उदाहरण के लिए, हिन्दी में भी यूरोपीय भाषाओं की तर्ज पर नीदरलैंड के लोगों को अक्सर डच कहा जाता है।